
ЧЕЧИМ


2023-жылдын «22» августу	№ 129                        Москва шаары

Аймагында байкоого алынуучу объекттерди ташуу байкоого алына баштаган мүчө мамлекетке караганда Евразия экономикалык бирлигинин башка мүчө-мамлекетинин улуттук операторунун маалыматтык системасында катталган навигациялык пломбаны активациялоо жана деактивациялоо үчүн зарыл болгон контролдоочу органдардын жана улуттук операторлордун 
иш-аракеттеринин тартиби жөнүндө

[bookmark: _GoBack]2022-жылдын 19-апрелиндеги Ташууларды байкоого алуу үчүн навигациялык пломбаларды Евразия экономикалык бирлигинде колдонуу жөнүндө макулдашуунун 8-беренесинин 4-пунктуна жана Жогорку Евразия экономикалык кеңешинин 2014-жылдын 23-декабрындагы № 98 чечими менен бекитилген  Евразия экономикалык комиссиясынын Иш регламентине  № 2 тиркеменин 48-пунктунда ылайык Евразия экономикалык комиссиясынын Коллегиясы чечти:
1. Тиркелген Аймагында байкоого алынуучу объекттерди ташуу байкоого алына баштаган мүчө мамлекетке караганда Евразия экономикалык бирлигинин башка мүчө-мамлекетинин улуттук операторунун маалыматтык системасында катталган навигациялык пломбаны активациялоо жана деактивациялоо үчүн зарыл болгон контролдоочу органдардын жана улуттук операторлордун иш-аракеттеринин тартиби бекитилсин. 
2. Бул чечим расмий жарыяланган датадан тартып 30 календардык күн өткөндөн кийин күчүнө кирет.


	Евразия экономикалык комиссиясынын Коллегиясынын Төрагасы
	
               М. Мясникович

БЕКИТИЛДИ
Евразия экономикалык комиссиясынын Коллегиясынын 
2023-ж.  22-августундагы № 129
 Чечими менен 


Аймагында байкоого алынуучу объекттерди ташуу байкоого алына баштаган мүчө мамлекетке караганда Евразия экономикалык бирлигинин башка мүчө-мамлекетинин улуттук операторунун маалыматтык системасында катталган навигациялык пломбаны активациялоо жана деактивациялоо үчүн зарыл болгон контролдоочу органдардын жана улуттук операторлордун 
иш-аракеттеринин 
ТАРТИБИ 

1. Бул Тартип навигациялык пломбаны активациялоо жана деактивациялоо үчүн зарыл болгон контролдоочу органдардын жана улуттук операторлордун иш-аракеттерин жана эгерде Евразия экономикалык бирлигине мүчө мамлекеттердин (мындан ары – мүчө мамлекеттер) аймактары боюнча ташууларды байкоого алуу үчүн аймагында мындай ташуу байкоого алына баштаган мүчө мамлекеттен башка мүчө мамлекеттин улуттук операторунун маалымат системасында катталган навигациялык пломба колдонулган учурда аларды жүргүзүү тартибин аныктайт.
2. Ушул Тартипте колдонулган түшүнүктөр  2022-жылдын 19-апрелиндеги Ташууларды байкоого алуу үчүн навигациялык пломбаларды Евразия экономикалык бирлигинде колдонуу жөнүндө макулдашууда (мындан ары – Макулдашуу) аныкталган маанилерде колдонулат.
3. Бир мүчө мамлекеттин улуттук операторлор менен контролдоочу органдарынын ортосундагы өз ара аракеттенүү (анын ичинде маалыматтык) мындай мүчө мамлекеттин ыйгарым укуктуу оператору (органы) аркылуу жүзөгө ашырылат.
Бир мүчө мамлекеттин улуттук операторлорунун жана контролдоочу органдарынын башка мүчө мамлекеттердин улуттук операторлору жана контролдоочу органдары менен өз ара аракеттенүүсү (анын ичинде маалыматтык) мүчө мамлекеттердин ыйгарым укуктуу операторлору (органдары) аркылуу жүзөгө ашырылат.
4. Навигациялык пломбаны активациялоо жана деактивациялоо маалыматтык системасында навигациялык пломба катталган улуттук оператордун маалыматтык системасынын мүмкүнчүлүктөрүн аралыктан пайдалануу менен жүргүзүлөт.
5. Навигациялык пломбаны активациялоо максатында аймагында ташуулар байкоого алына баштаган мүчө мамлекеттин контролдоочу органы мындай навигациялык пломбаны колдонуу жөнүндө чечим кабыл алган учурда мүчө мамлекетинин ыйгарым укуктуу операторуна (органына) конкреттүү ташууларды байкоого алуу мезгилинде навигациялык пломбага жайгаштыруу Макулдашуунун 7-беренесинин  2 жана 3-пункттарында каралган электрондук документтерди (маалыматтарды) берет, ошондой эле навигациялык пломбаны активдештирүүгө уруксат берүү жөнүндө маалымдайт.
6. Ушул Тартиптин 5-пунктунда көрсөтүлгөн электрондук документтерди (маалыматтарды), ошондой эле контролдоочу органдын навигациялык пломбаны активдештирүүгө уруксаты жөнүндө маалыматты алгандан кийин аймагында ташуулар байкоого алына баштаган мүчө мамлекеттин ыйгарым укуктуу оператору (органы), аларды мүмкүн болушунча кыска мөөнөттө маалыматтык системасында навигациялык пломба катталган улуттук оператор жайгашкан мүчө мамлекеттин ыйгарым укуктуу операторуна (органына) жөнөтөт.
7. Маалыматтык системасында навигациялык пломба катталган улуттук оператор ушул Тартиптин 6-пунктуна ылайык электрондук документтерди (маалыматтарды), ошондой эле мындай навигациялык пломбаны активдештирүүгө уруксат берүү жөнүндө маалыматты алгандан кийин:
а) навигациялык пломбага алынган электрондук документтерди (маалыматтарды) берет жана аны активдештирет; 
б) аталган маалыматты аймагында мындай ташуулар байкоого алына баштаган мүчө-мамлекеттин ыйгарым укуктуу операторуна (органына) берүү үчүн мүчө мамлекетинин ыйгарым укуктуу операторунун (органынын) навигациялык пломбасын активдештирүү жөнүндө маалымдайт.
8. Ушул Тартиптин 7-пунктуна ылайык навигациялык пломбаны активдештиргенден кийин аймагында ташуулар байкоого алына баштаган мүчө мамлекеттин ыйгарым укуктуу оператору (органы),
мындай ташууларды байкоого алуу башталгандыгы жөнүндө маалыматты улуттук операторлорунун маалыматтык системасында навигациялык пломба катталган мүчө мамлекеттердин ыйгарым укуктуу операторлоруна (органдарына), ошондой эле байкоого алуу объекттери аймактары боюнча ташыла турган (ташылган) башка мүчө мамлекеттердин ыйгарым укуктуу операторлоруна (органдарына) жөнөтөт.
2 же андан көп навигациялык пломба колдонулган учурда көрсөтүлгөн маалымат бардык навигациялык пломбалардын активдештирилгендиги жөнүндө маалымат алынгандан кийин жиберилет.
9. Аймагы боюнча байкоого алынуучу объекттер ташыла турган (ташылган) мүчө мамлекеттердин ыйгарым укуктуу операторлору (органдары) ушул Тартиптин 8-пунктунун биринчи абзацында көрсөтүлгөн маалыматты алгандан кийин мындай маалыматты кызыкчылыгы үчүн ташуу байкоого алынган өзүнүн мүчө-мамлекетинин контролдоочу органына берет.
10. Байкоого алынган объект навигациялык пломба алына турган жерине келгенден кийин аймагында ташууларды байкоого алуу бүткөн мүчө мамлекеттин контролдоочу органы тарабынан навигациялык пломбаны деактивациялоо жөнүндө чечим кабыл алган учурда мындай контролдоочу орган өзүнүн мүчө мамлекетинин ыйгарым укуктуу операторун (органын) навигациялык пломбаны деактивациялоого уруксат берилгендиги жөнүндө маалымдайт.
11. Ушул Тартиптин 10-пунктунда көрсөтүлгөн чечим төмөнкү учурларда кабыл алынат:
а) товарларды бажы транзитинин бажы жол-жобосуна жайгаштырган учурда – бажы транзитинин бажы жол-жобосу аяктагандыгы жөнүндө чечим кабыл алган мүчө мамлекеттин контролдоочу органы тарабынан;
б) товарларды экспорттоо бажы жол-жобосуна жайгаштырган учурда – Евразия экономикалык бирлигинин бажы аймагынан товарлардын чыкканын ырастаган мүчө мамлекеттин контролдоочу органы тарабынан;
в) өз ара сооданын алкагында мүчө мамлекеттердин ортосунда товарларды алып өткөн учурда:
атайын экономикалык чараларды колдонгон мүчө-мамлекеттин контролдоочу органы тарабынан мындай чаралар колдонулган товарлар мындай мүчө-мамлекеттин аймагынан чыгып кеткенде же көрсөтүлгөн товарлар белгиленген жерге келгенде;
Макулдашуунун 3-беренесинин 1-пунктунун 3-пунктчасында көрсөтүлгөн товарларды ташуу аяктаган мүчө мамлекеттин контролдоочу органы тарабынан.
12. Ушул Тартиптин 10-пунктунда көрсөтүлгөн уруксатты алгандан кийин аймагында ташууну байкоого алуу аяктаган мүчө мамлекеттин ыйгарым укуктуу оператору (органы) мындай уруксат жөнүндө аймагында ташууну байкоого алуу башталган мүчө мамлекеттин ыйгарым укуктуу операторуна (органына) маалымдайт.
Аймагында ташуулар байкоого алына баштаган мүчө мамлекеттин ыйгарым укуктуу оператору (органы) ушул пункттун биринчи абзацына ылайык алынган маалыматты маалыматтык системасында навигациялык пломба катталган улуттук оператор аймагында жайгашкан мүчө мамлекеттин ыйгарым укуктуу операторуна (органына) жөнөтөт.
13. Маалыматтык системасында навигациялык пломба катталган улуттук оператор ушул Тартиптин 12-пунктунун экинчи абзацына ылайык маалымат алгандан кийин навигациялык пломбаны деактивациялайт.
14. Навигациялык пломбаны деактивациялагандан кийин, аймагында ташуулар байкоого алына баштаган мүчө-мамлекеттин ыйгарым укуктуу оператору (органы) мындай ташууларды байкоого алуу аяктагандыгы жөнүндө маалыматты улуттук операторлорунун маалыматтык системаларында навигациялык пломба катталган, ошондой эле аймактары боюнча ушундай ташуу жүргүзүлгөн жана аймагында аяктаган мүчө мамлекеттердин ыйгарым укуктуу операторлоруна (органдарына) жиберет.
2 жана андан ашык навигациялык пломбалар колдонулган учурда көрсөтүлгөн маалымат бардык навигациялык пломбалардын деактивациялангандыгы жөнүндө маалымат алынгандан кийин жиберилет.
_____________

